Bugun, 4 aprel kuni Qirg‘iziston poytaxti Bishkek shahrida respublika musulmonlarining oltinchi qurultoyi bo‘lib o‘tdi. Unda Maksatbek aji Toktomushev mufti sifatida tasdiqlandi, deb xabar qilmoqda 24.kg axborot agentligi. Eslatib o‘tamiz, 3 aprel kuni respublika Ulamolar kengashi Qirg‘iziston musulmonlarining amaldagi yetakchisini yangi mufti sifatida saylagan edi. Avvalroq, musulmonlar yetakchiligiga shayx Chubak aji Jalilov, O‘sh viloyatining sobiq qozisi Niyozali Oripov va amaldagi mufti Maksatbek aji Toktomushevlar o‘z nozodlarini ilgari surgan edi. 3 aprel kuni Chubak aji Jalilov va Niyozali Oripovlar o‘z nomzodlarini qaytarib olishgandi.